Ođđa teakstaoassi vuolábeallái “Sámedikki vuoruheamit – areálasisabahkkemat”

Sámediggi čujuha areálariidduide sámi guovlluin miehtá Sámi. Riidduin lea dávjá prinsihpalaš mearkkašupmi sámi servodahkii. Sis geaidda huksemat ja sisabahkkemat dehálaš ealáhus- ja friddjaáiggeareálaide čuhcet eanemusat, lea dávjá unnán ekonomalaš resurssat mat jullot vuosttaldeapmái dákkár sisabahkkemiidda. Sii šaddet gillájeaddjit kapitálaluvvejeaddji aktevrraide, mat gilvalit eanagáhppálagaid badjel.   
  
Sámedikki mielas lea dárbu ásahit foandda boazodoallošiehtadusa bokte, mas boazodollui sihkkarastojuvvo ekonomiija loktet áššiid riektevuogádahkii sihkkarastindihte iežaset vuoigatvuođaid. Fondii ásahuvvo vuođđosubmi, ja dat nanosmahttojuvvo jahkásaš bušeahttašiehtadallamiid bokte stáhtain.